FI Euroopan unionin virallinen lehti C 171/24

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

(2007/C 171/14)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 artiklassa ja 17 artiklan 2 kohdassa tarkoitettu muutoshakemus

”LENTEJA DE LA ARMUÑA”

EY-asiakirjan N:o: ES/PGI/117/0102/27.01.2004

SAN ( ) SMM ( X )

Haettu muutos/haetut muutokset

Eritelmän kohta/kohdat:

Tuotteen nimi Erän kuvaus Maantieteellinen alue Alkuperätodisteet Valmistusmenetelmä Yhteys maantieteelliseen alueeseen X Merkinnät Kansalliset vaatimukset

Muutokset:

Merkinnät

Tuote-eritelmän kohdan ”Merkinnät” loppuun liitetään seuraavat kappaleet, joissa ilmaistaan ne ehdot, jotka valmistettujen ja jalostettujen tuotteiden, joissa käytetään Lenteja de La Armuña -linssejä raaka-aineena, on täytettävä, jotta niiden pakkausmerkinnöissä voitaisiin viitata kyseiseen alkuperänimitykseen:

”Tuotteita, joiden valmistuksessa käytetään raaka-aineena Lenteja de La Armuña -linssejä, voidaan toimittaa kuluttajille myös valmistus- ja jalostusmenettelyn jälkeen pakkauksissa, joissa on viittaus mainittuun merkintään” Valmistettu suojatun maantieteellisen merkinnän saaneista Lenteja de la Armuña -linsseistä ”ja vastaava tunnus, vaikka pakkauksessa ei olekaan yhteisön tunnusta, edellyttäen, että:

— sertifioidut Lenteja de La Armuña -linssit muodostavat kyseessä olevan tuoteluokan osalta tuotteen yksinomaisen raaka-aineen,

— kyseessä olevilla valmistajilla ja jalostajilla on sääntelyneuvoston lupa ja että sääntelyneuvosto kirjaa nämä asianomaiseen rekisteriin ja valvoo suojatun merkinnän moitteetonta käyttöä.

Kun mainittujen tuotteiden valmistuksessa ei käytetä yksinomaan Lenteja de La Armuña -linssejä, suojatun merkinnän käyttö saadaan mainita ainoastaan niitä sisältävän tai niistä valmistetun tai jalostetun tuotteen ainesosaluettelossa.”

PÄIVITETTY YHTEENVETO

NEUVOSTON ASETUS (EY) N:o 510/2006

”LENTEJA DE LA ARMUÑA”

EY-asiakirjan N:o: ES/PGI/117/0102/27.01.2004

SAN ( ) SMM ( X )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Subdirección General de Calidad y Promoción Agroalimentaria — Dirección General de Industria Agroalimentaria y Alimentación — Secretaría General de Agricultura y Alimentación — Ministerio de Agricultura, Pesca y Alimentación de España Osoite: Paseo Infanta Isabel, no 1 E-28071 Madrid Puhelin: (34) 913 47 53 94 Faksi: (34) 913 47 54 10 Sähköposti: sgsicadi@mapya.es

2. Hakijaryhmittymä:

Nimi: Consejo Regulador de la IGP «Lenteja de la Armuña» Osoite: Ctra. de Valladolid s/n. — Edificio Caja Duero E-37184 Villares de la Reina (Salamanca) Puhelin: (34) 923 22 83 45 Faksi: (34) 923 22 83 45 Sähköposti: info@legumbresdecalidad.com Kokoonpano: Tuottaja/jalostaja (X) Muu ( )

3. Tuotelaji:

Luokka 1.6: Palkokasvit

4. Tuote-eritelm:

(yhteenveto asetuksen (EY) n:o 510/2006 4 artiklan 2 kohdan mukaisista vaatimuksista)

4.1. Tuotteen nimi: ”Lenteja de la Armuña”

4.2. Kuvaus: Lajikkeen ”Rubia de La Armuña” kuivia linssejä. Niiden läpimitta on enintään 9 mm ja väri on kirkkaan vihreä, joskus jaspismainen.

Pakattuja, ihmisravinnoksi tarkoitettuja, laatuluokaltaan ”Extra” ja ”I”.

4.3. Maantieteellinen alue: Linssien tuotanto- ja pakkausalue on pinta-alaltaan 756 neliökilometriä ja sijaitsee La Armuñan seutukunnassa, Salamancan maakunnan pohjoisosassa. Siihen kuuluu 34 kuntaa.

4.4. Alkuperätodisteet: Linssit, jotka ovat sallittua lajiketta ja jotka on kasvatettu rekisteriin merkityillä viljelmillä, on puitu, puhdistettu ja valikoitu sääntelyneuvoston (Consejo Regulador) valvonnassa ja ne pakataan tuotantoalueen yrityksissä, jotka on merkitty rekisteriin.

4.5. Valmistusmenetelmä: Linssit ovat peräisin rekisteriin merkityiltä viljelmiltä, ne ovat sallittua lajiketta ja ne kerätään huolellisesti mekaanisesti ja asianmukaisesti kypsyneinä. Ne varastoidaan puhtaisiin ja kuiviin tiloihin mahdollisia ulkoisia epäpuhtauksia välttäen. Linssien laatu tarkastetaan, mihin sisältyvät keittoanalyysi, vieraiden aineiden ja viallisten linssien poistamisprosessit sekä tätä seuraava kokoluokitus pakkaamista ja kuivina linsseinä markkinoille saattamista varten.

4.6. Yhteys maantieteelliseen alkuperään:

— Historiallinen yhteys: Linssinviljely mainitaan jo Columelan kirjoituksissa ja Libro de Buen Amorissa.

— Luonnollinen yhteys: Ruskomaa ja punaruskea maa, paksu humuskerros, neutraali tai lievästi emäksinen, hedelmällinen, sisältää riittävästi kalkkia ja kaliumia. Vähäsateinen mannerilmasto, jossa pitkät ja kylmät talvet sekä lyhyet, kuumat ja kuivat kesät, jotka tarjoavat sopivat olosuhteet tämän linssilajikkeen viljelylle. Lajikkeelle ovat tyypillisiä korkea valkuaisaine-, kalkki- ja rautapitoisuus, jotka myös ovat tälle maantieteelliselle alueelle ominaisia.

4.7. Valvontaelin:

Nimi: Comité de Certificación adscrito al Consejo Regulador de la Indicación Geográfica Protegida «Lenteja de La Armuña» Osoite: Avenida de Toro no 2 E-37184 Villares de la Reina (Salamanca) Puhelin: (34) 923 22 83 45 Faksi: (34) 923 22 83 45 Sähköposti: —

Suojatusta alkuperänimikkeestä ”Lenteja de La Armuña” vastaavan sääntelyneuvoston alaisuudessa toimiva sertifiointikomitea (El Comité de Certificación adscrito al Consejo Regulador de la Indicación Geográfica Protegida ”Lenteja de la Armuña)”, joka täyttää standardin EN-45011 vaatimukset, on toimivaltainen viranomainen virallisten tarkastusten tekemistä varten.

4.8. Merkintä: Kullakin rekisteriin merkityllä kaupallisella yrityksellä on omat kaupalliset etikettinsä, joille on saatava sääntelyneuvoston hyväksyntä. Etiketeissä on oltava merkintä: Indicación Geográfica Protegida ”Lenteja de La Armuña”.

Kaikki pakkaustyypit, joissa suojattuja linssejä toimitetaan kuluttajille, on varustettava sääntelyneuvoston toimittamilla numeroiduilla takuusineteillä, etiketeillä tai tarkastusmerkeillä, jotka asetetaan pakkauksiin omissa varastoissa tai rekisteriin merkityissä pakkaamoissa ja jotka ovat aina sellaisia, ettei niiden uudelleenkäyttö ole mahdollista.

Tuotteita, joiden valmistuksessa käytetään raaka-aineena Lenteja de La Armuña -linssejä, voidaan toimittaa kuluttajille myös valmistus- ja jalostusmenettelyn jälkeen pakkauksissa, joissa on viittaus mainittuun merkintään ”Valmistettu suojatun maantieteellisen merkinnän saaneista Lenteja de la Armuña -linsseistä” ja vastaava tunnus, vaikka pakkauksessa ei olekaan yhteisön tunnusta, edellyttäen, että:

sertifioidut Lenteja de La Armuña -linssit muodostavat kyseessä olevan tuoteluokan osalta tuotteen yksinomaisen raaka-aineen

kyseessä olevilla valmistajilla ja jalostajilla on sääntelyneuvoston lupa ja että sääntelyneuvosto kirjaa nämä asianomaiseen rekisteriin ja valvoo suojatun merkinnän moitteetonta käyttöä.

Kun mainittujen tuotteiden valmistuksessa ei käytetä yksinomaan Lenteja de La Armuña -linssejä, suojatun merkinnän käyttö saadaan mainita ainoastaan niitä sisältävän tai niistä valmistetun tai jalostetun tuotteen ainesosaluettelossa.

(1) EUVL L 93, 31.3.2006, s. 12